"Anthozoa".
Saprotu, kāpēc to sauc par Lielo Barjerrifu.
Skaists, vai ne?
Tik daudz krāsu un formu.
Ir tūkstošiem dažādu Anthozoa veidu.
Anthozoa? Vai tad mūsu misija nav par koraļļiem?
-Ant… -Tas ir koraļļu zinātniskais nosaukums.
-Pareizi? -Pareizi.
Vai mēs nepeldam nedaudz par tuvu?
Daži no šiem koraļļiem izskatās tiešām asi.
Tā ir, bet neraizējies, esmu uzlabojusi mūsu zemūdeni.
Uzlabojusi?
Samazinātiem skats ir pat vēl labāks.
Nu varam pietuvoties koraļļiem un noskaidrot, kas tie ir.
Kā tu to domā: "Kas tie ir?" Tie ir koraļļi.
Mūsu misija ir noskaidrot, vai tie ir augi vai dzīvnieki.
Man tas šķiet visai acīmredzami.
Tie ir augi. Paskaties uz tiem.
Lielais Barjerrifs ir kā milzu zemūdens dārzs.
Ja kaut kas izskatās pēc kaut kā, tas vēl nenozīmē, ka tas arī tas ir.
Redzi to koralli? Tam ir taustekļi.
Nezinu nevienu augu, kam būtu taustekļi.
Tas tik un tā ir augs.
Kā sauc to koralli?
-Ak nē. -"Ak nē" korallis? Dīvains nosaukums.
Nē. Ak nē - nav labi.
Kad korallim neklājas labi, tas kļūst balts.
Kāpēc tam neklājas labi?
Iemeslu ir daudz. Cilvēki pārāk daudz zvejo un piesārņo.
Okeāns kļūst siltāks un netīrāks, un nirēji aiztiek koraļļus.
Tāpēc mums jānoskaidro, vai koraļļi ir augi vai dzīvnieki.
Ja sapratīsim koraļļus, tad varēsim tiem palīdzēt, vai ne?
Tieši tā.
Turieties!
Džeina, kas tas bija?
Papagaiļzivs. Neticami, ka redzējām to tik tuvu.
Nu, pārāk tuvu. Pārāk tuvu.
Pretīgi.
-Vai esat tik lielā badā? -Nē, man smilšu mīkla nemaz negaršo.
Saprotat? Smilšu mīkla. Nu, tas bija viens no labākajiem.
Sapratām. Un kā vēl. Nezināju, ka papagaiļzivis ēd koraļļus.
Tas nav labi. Rifam jau tā draud briesmas.
Ļauj minēt - koraļļu rifa misija?
Kas to apdraud?
Šobrīd? Papagaiļzivs. Bet arī okeāna sasilšana.
-Un pārzveja. -Tieši tā.
Mazāks piesārņojums un zvejošana palīdzētu visiem okeāna dzīvniekiem. Arī koraļļiem.
Tie ir augi, Džeina.
Redzēsim. Bet mums arī jāpasargā rifs no papagaiļzivīm.
Paskat!
Ko viņš dara?
Vai viņš makšķerē?
Aiziet!
Pierādīsim, ka koraļļi ir augi.
-Kur viņa palika? -Tur.
Kur?
Viņa aizgāja uz piestātni. Kaut kas saistībā ar jūsu misiju.
Bet es jau esmu misijā.
Ejam, Sirmbārdi.
-Palieciet tur, kur jūs redzu. -Labi.
Džeina! Džeina!
Džeina, pagaidi! Džeina!
Džeina. Mūsu misija. Ļauj atvilkt elpu.
Skat, viņš makšķerē tieši pie zīmes "Makšķerēt aizliegts".
Bet kā ar koraļļu rifa glābšanu?
Tā jau ir koraļļu rifa glābšana. Viss ūdens ir saistīts.
Makšķerēšana neatļautā vietā ir tikpat slikta kā pārzveja.
Nu gan!
Jā, jaukas un apaļas. Īstenībā lielākas, nekā biju gaidījis.
Nabaga zivis.
Jā, šīs skaistulītes ir lielas kā burbuļi.
Burbuļi? Aiziet pa burbuli. Vai to viņš ar tām darīs?
Kur tu iesi?
Glābt tās zivis. Nāksi vai ne?
Nu labi.
Nabaga zivis. Skat, cik daudz noķēris.
Man patīk lielākā.
-Deivid. -Pasauksim tavu mammu.
Nav laika.
-Džeina, tās nepieder mums. -Tās nepieder nevienam.
Kad notiek kaut kas slikts, vienīgā pareizā rīcība ir kaut ko darīt.
Džeina Gudola?
Nē, īstenībā es pati.
Labais.
-Jā! -Nē, nē.
Mī un žē! Ko jūs, bērni, darāt?
To zivju vieta ir ūdenī!
Ko?
Piekrītu viņai.
Džeina, pagaidi!
-Tas nebija labi, Džeina. Nepavisam. -Nē, tas bija lieliski.
Par ko mēs runājam?
-Neko. -Tiešām? Neizklausās pēc nekā.
Nekas, kas būtu svarīgāks par to, ka jāglābj koraļļi no papagaiļzivs.
Nāksi, Deivid?
Domāju, ka palikšu te un uzmanīšu našķus.
Skat, tā papagaiļzivs joprojām ēd koraļļus.
Tā apēdīs visus koraļļus. Kā lai to apturam?
Kas ir, Sirmbārdi?
Kas tā par skaņu?
No kurienes tā nāk?
Tā ir rifa skaņa. Izklausās pēc popkorna paukšķēšanas.
Popkorna te nav, Sirmbārdi.
Diez vai tas nozīmē, ka koraļļi ir dzīvnieki?
Augi nerada skaņas, ko varam dzirdēt.
Tas neizklausās pēc popkorna.
Izklausās pēc papagaiļzivs, kas grauž apdraudētus koraļļus.
Nekā nebija! Sagatavoties triecienam!
Atrodi ko citu ēdamu, papagaiļzivs!
Lūdzu, beidz ēst koraļļus. Tie ir apdraudēti, bet tu ne.
Esam pievērsuši papagaiļzivs uzmanību.
Atpakaļ! Atpakaļ!
Taisnība, Sirmbārdi. Nav kur atkāpties.
Papagaiļzivs priekšā, koraļļi aizmugurē.
Superglābējs Deivids gandrīz apēstajiem Džeinai un Sirmbārdim, dzirdat?
Jā!
Izskatās, ka esat iekūlušies ķibelē. Lūkošu, kā varu palīdzēt.
Šurp, papagaiļzivtiņ!
Deivid, tu mūs izglābi.
Tāpat kā tu izglābi tās zivis.
Domāju, ka gribēji teikt - nozagi.
Sveiki, mazie garnadži.
Garnadži?
Mammu, mēs neko nenozagām. Viņš noķēra tās zivis. Mēs tās izglābām.
Izglābāt? No kā?
Vai uz piestātnes neredzējāt zīmi "Makšķerēt aizliegts"?
Okeāns jau tā tiek pārzvejots, un tas kaitē visiem, kas tajā dzīvo.
Tik un tā tās nebija tavas.
Ļoti atvainojos.
Pārsteidzošā kārtā tā nav pirmā reize.
Atvainojies, citādi iesim mājās.
Piedodiet, ka palaidu vaļā zivis,
kuras jūs nedrīkstējāt ķert.
Tu nu gan esi ciets riekstiņš, ne?
Jūs pat iedomāties nevarat.
Patiesībā varu gan. Zināt ko?
Vai drīkstu viņiem abiem parādīt, ko patiesībā darīju piestātnē?
Vai esat drošs?
Jā, pilnīgi. Nāciet man līdzi.
Ziniet, jūs man kādu atgādināt.
Ko? Kādu slavenību?
-Vai no kādas pasakas? -Mani.
Jūsu vecumā es no murda izlaidu omāru.
-Tiešām? -Tiešām.
Vai tas mēģināja iekniebt?
Kā nu ne. Skat, te pat rētiņa palikusi.
Uzķērāties.
Jā, es tā priecājos, ka varēju viņu izglābt.
Omāru zvejnieks gan nebija tik priecīgs.
Vai viņš zvejoja vietā, kur tas nebija atļauts?
Nē, viņam pat bija licence un tā.
Un es nepadomāju par to,
ka viņam omārs jāpārdod, lai nopelnītu naudu ģimenei.
Jā.
Todien es iemācījos, ka ne vienmēr viss ir tik vienkārši, kā liekas.
Vai jums bija jāpārdod tās zivis, lai nopelnītu naudu ģimenei?
Nē. Ko es izmantoju zivju noķeršanai?
Tīklu?
Tieši tā. Es izmantoju tīklu, nevis makšķeri.
Jo, kad būšu beidzis ar tām darboties, neskartas metīšu atpakaļ ūdenī,
taču tikai tad, kad būšu ieguvis informāciju.
Informāciju?
Jā. Redziet, es zivis izmēru, tad nosveru,
nofotografēju, lai pārliecinātos, ka tās ir veselas,
tad visu ievadu smalkā pilsētas lietotnē, lai varam viņām sekot.
Jūs esat zinātnieks?
Savā ziņā. Esmu pilsoniskais zinātnieks,
kas būtībā nozīmē - parasts cilvēks,
kas ar ikdienišķiem paņēmieniem palīdz planētai.
Mani pētījumi palīdz labāk izprast zivis.
Un, ja labāk izpratīsim zivis…
-Varēsim tām palīdzēt! -Tieši tā.
"Katru dienu soli pa solim
mēs, cilvēki, palīdzam mainīt pasauli."
Jums arī patīk Džeina Gudola?
Kāda runa! Esmu liels fans.
Lasīju par to, kā viņa pētīja šimpanzes - tādus kā viņš.
-Tiešām? -Jā.
Viņu sauc Sirmbārdis.
Labdien, Sirmbārdi.
Piedodiet, ka atlaidām jūsu izpētes objektus. Es tikai domāju…
O jā. Bet tu nepajautāji.
Tikai tāpēc, ka kaut ko par kaut ko domā, nenozīmē, ka tev ir taisnība.
Viņa to pašu teica, kad bijām mūsu misijā un man koraļļi atgādināja zemūdens dārzu.
Esat koraļļu misijā?
Mēģinām saprast, vai koraļļi ir augi vai dzīvnieki.
Nu, izklausās, ka jūs abi arī varētu būt pilsoniskie zinātnieki.
Tas ir lielisks jautājums.
Vai zinājāt, ka augi paši rada savu barību,
bet dzīvniekiem jāēd kas cits?
-Tad jūs sakāt, ka koraļļi ir augi? -Nē, viņš saka, ka dzīvnieki, vai ne?
Tas jums jānoskaidro pašiem.
Dodiet ziņu, ko atklāsiet.
Atpakaļ pie mūsu misijas?
Lai pierādītu, ka man taisnība? Protams.
Mums būs jāveic mazi uzlabojumi tavai zemūdenei.
Man patīk viss mazais.
Tagad, kad esmu mazītiņš, varam…
Apskatīt, vai koraļļi kaut ko ēd, un pierādīt, ka man taisnība.
Ne tik ātri, Džeina.
Papagaiļzivs atgriezusies.
Un tā nepriecājas mūs redzēt.
Palielināšanas poga. Kur ir "padari mani atkal lielu" poga?
Īstenībā neesmu vēl veikusi palielināšanas uzlabojumus.
Būtu bijis labi to zināt, pirms tu mani samazināji zivs barības lielumā.
Laba doma, Sirmbārdi.
Aiziet, Deivid. Paslēpsimies no papagaiļzivs rifā.
Laba doma, Džeina.
Te vajadzētu būt drošībā.
No zivs aizlaidāmies. Varena ideja, Sirmbārdi.
Skat, Džeina, koraļļi aug zemē.
Kā - saki kopā ar mani - augi!
Tu nepateici.
Jo kā gan tu izskaidrosi šo?
Tausteklis neko nepierāda.
Ne pats par sevi. Bet piepeldēsim tuvāk.
Skat! Taustekļi kustina planktonu.
Kas ir planktons?
Tās ir sīkas radībiņas, kas dzīvo okeānā.
Uz kurieni tās dodas?
Tieši koraļļu mutēs.
Tiem ir mutes?
Tie ir kā mēs. Ēd ar muti.
Koraļļi ēd planktonu un nerada paši savu barību.
Tie ēd citas lietas!
Deivid, vai zini, ko tas nozīmē?
Ka koraļļi ir dzīvnieki.
Skaļāk.
Ka koraļļi ir dzīvnieki.
Tieši tā. Misija pabeigta.
Viss labi, Deivid?
Netieku vaļā.
Tas ir slikti. Ļoti slikti.
Korallis domā, ka viņš ir ēdiens.
Uzmanies no tā mutes!
Kā domā, ko cenšos darīt?
Palīgā, Džeina! Palīgā!
Turies, Deivid.
Jā!
Tev izdevās. Tu mani izglābi.
Gluži kā tu pirmīt izglābi mūs.
Man patīk, kad mani neapēd.
-Mammu! -Atkal jāuzklāj saules krēms.
Un Makss vaicāja, vai gribēsiet palīdzēt mērīt zivis.
Drīkstam?
-Ko gan citu bērni zinātnieki dara? -Pilsoniskie zinātnieki.
Piedod. Tā gan. Protams. Lai jautri!
Nāc.
Labi. Nomērīsim viņu.
Es ievadīšu lietotnē.
-Nu re. -Paldies par palīdzību, Maks.
Jūs jau palīdzat man.
Pateicoties jūsu padomam, sapratām, ka koraļļi ir dzīvnieki.
Korallis ēda ūdenī peldošo planktonu
un tad mēģināja apēst mani,
kad papagaiļzivs to jau bija mēģinājusi.
Šodien biju lielās briesmās.
Papagaiļzivs ēda arī daudz koraļļu.
Tas nevar būt labi rifam. Kā lai apturam to?
Zināt ko? Izklausās, ka domājat, ka zināt, kas notiek,
kaut arī varbūt nezināt.
Kā jūs to domājat?
Papagaiļzivis neēd koraļļus.
Tās īstenībā ēd uz koraļļiem augošos augus - aļģes.
Un, kad tās apēd aļģes, tās palīdz uzturēt koraļļus tīrus.
Tad kāpēc papagaiļzivs dzinās mums pakaļ?
Nu, mēs traucējām tai darīt to, ko tā gribēja, - ēst.
Varbūt tā nedaudz sadusmojās?
To es varu saprast.
Tad pag.
Papagaiļzivs koraļļiem palīdz, nevis dara pāri?
Tāpat kā jūs palīdzat zivīm, nevis darāt tām pāri.
Mums tiešām jāsāk uzdot vairāk jautājumu.
Labi. Varbūt man jāsāk uzdot vairāk jautājumu.
Gudra doma.
Izstāstīšu jums ko aizraujošu. Papagaiļzivis kakā smiltis.
Ko?
Tad jūs sakāt, ka visu dienu esmu sēdējis zivju kakās?
Jā. Visādā ziņā.
Fascinējoši.
Pretīgi.
Nu, varbūt nedaudz no abiem.
Redz, kad par to padomā,
papagaiļzivis palīdz koraļļiem un tad rada smiltis.
Dabā viss ir savā starpā saistīts.
Tāpat kā cilvēkiem vajadzētu palīdzēt okeāniem un koraļļu rifam.
Tieši tā.
-Labi. Laiks nākamajai zivij? -Noteikti.
Man mutē bija smiltis.
Nespēju noticēt, ka mani apēst centās korallis, nevis papagaiļzivs.
Piedod, papagaiļzivs. Mēs kļūdījāmies.
Nezinājām, ka palīdzi, nevis dari pāri.
Vai vēl kādam pēkšņi kārojas popkornu?
Palīdziet glābt koraļļu rifu.
Joprojām nespēju noticēt, ka smiltis ir papagaiļzivs kakas.
Viņa zvana!
-Kā viņu sauca? -Natālija Lobartolo.
Viņa ir jūras zinātniece, kas zina visu par koraļļu rifiem.
Sveiki, Natālij!
Sveika, Džeina. Sveiks, Deivid.
Paldies, ka atbildējāt uz manu ziņu.
Nu, ne jau katru dienu man vaicā, kā radies koraļļu zinātniskais nosaukums.
Tad ko nozīmē Anthozoa?
Nu, grieķu vārds "ánthos" nozīmē puķe,
un "zôia" nozīmē dzīvnieki.
Puķe? Dzīvnieki? Tad jau mums abiem bijusi taisnība.
Par ko?
Šodien centāmies noskaidrot, vai koraļļi ir dzīvnieki vai augi.
Nu, man tik ļoti patīk koraļļi, jo tie ir dzīvnieki,
kas ir mājvieta augam - aļģēm -,
un kopā tie veido cietus koraļļu veidojumus.
Lūk. Paskatieties uz šo.
Cietais koraļļu veidojums ir mājvieta
miljoniem dažādu jūras dzīvnieku un augu,
kas padara koraļļus par foršākajiem dzīvniekiem pasaulē.
Tik forši.
Koraļļu rifs ir kā milzīga ar saules enerģiju darbināma pilsēta.
Cietie koraļļu veidojumi ir kā daudzdzīvokļu nami,
un koraļļu dzīvnieki ir kā īrnieki, kas tajos dzīvo.
Tie cits citam vajadzīgi, lai izdzīvotu un uzplauktu.
Gluži kā mūsu daudzdzīvokļu nams.
-Vai jums vienmēr patikuši koraļļi? -Vienmēr.
Bērnībā man patika visu aplūkot tuvāk.
Kad esi zinātkārs un apskati lietas tuvāk, vari redzēt, cik tās ir pārsteidzošas.
Un tāpēc man patīk rādīt koraļļu rifu cilvēkiem, kuri to nekad nav redzējuši.
Uz mirkli aizveriet acis.
Atcerieties kādu skaistu atmiņu un dziļi ieelpojiet.
Tā ieelpa nebūtu iespējama bez mūsu okeāniem un rifiem.
Tie palīdz radīt skābekli, ko elpojam.
Domāju, ka to dara koki.
Protams, arī koki.
Taču puse no mūsu ieelpotā skābekļa rodas okeānā,
un okeāna veselība ir atkarīga no koraļļu rifiem.
Kā varam palīdzēt rifiem?
Nu, pirmkārt, iemāciet citiem šo vingrinājumu,
lai cilvēki caur ieelpu sajustu saikni ar okeānu.
Un, otrkārt, pievērsiet uzmanību pārtikas ekoloģiskajam pēdas nospiedumam.
-Pārtikas ekoloģiskajam pēdas nospiedumam? -Parādīšu attēlu, kas palīdzēs saprast.
Padomājiet, kur dabūjat ēdienu
un kā varat samazināt tā ceļu līdz jūsu vēderam.
Ja visi iestādītu paši savus tomātus, tas palīdzētu mūsu klimatam,
jo būtu mazāk plastmasas iepakojuma,
mazāk transporta, lai nonāktu veikalā,
un mazāk enerģijas uzglabāšanai.
Tas viss varētu palīdzēt mūsu rifam.
Mēs varētu ierīkot kooperatīva dārzeņu dārzu.
Laba doma. Mēs varētu iesaistīt visus kaimiņus.
Brīnišķīgi.
Liels paldies, Natālij. Nu zinām, kā palīdzēt.
Paldies, ka iesaistāties
un kopā ar mani rūpējaties par okeāniem un rifiem.
-Atā! -Atā, Natālij!
Vēlāk to pielikšu pie manas varoņu sienas.
Mammu, mums jāierīko dārzeņu dārziņš.
Varena doma, bet vispirms nopeldēsimies.
Es iešu pa avārijas izeju.
Tulkojusi Aija Oliņa